OzLabs/hebrew-wiki-articles huggingface dataset:
מורדי פרבר

מורדי פרבר (נולד ב-26 באוגוסט 1958) הוא גיטריסט ונגן ג'אז ישראלי, שחי שנים רבות בארצות הברית, ופועל במקביל בישראל ובארצות הברית.

==ביוגרפיה==

מורדי פרבר נולד וגדל בקריית ביאליק, כבן להורים ניצולי שואה. הוא החל לנגן בגיטרה קלאסית בגיל 12, ובנעוריו ניגן כגיטריסט בכמה להקות בקריות, בעיקר רוק ובלוז. סגנון הנגינה של ג'אנגו ריינהארדט משך אותו מאוד ולכן נסע לצרפת כדי ללמוד לנגן בסגנון ייחודי זה. שירת כנגן בלהקת חיל השריון, ולקראת סיום שירותו הועבר לתקליטית גלי צה"ל.

בשנת 1979 פגש את מיקי גבריאלוב שצירף אותו כנגן לתוכניתו "שירים בפי מלחינם" וזמן קצר אחר-כך, בינואר 1980, הצטרף להפקת המופע והאלבום של אריק איינשטיין "חמוש במשקפיים", בו ניגן בגיטרה חשמלית בשירים "היא יושבה לחלון" ו"הכניסיני תחת כנפך". שלמה ארצי ביקש מפרבר לנגן גיטרות באלבומו "חצות" (1981) ושלמה גרוניך הביא אותו לנגן באלבום "צמר-גפן מתוק" (1982), שם ניגן בגיטרות, בסיטאר וסולו גיטרה וירטואוזי בשיר "לונה פארק". כמו כן ניגן פרבר באותן שנים עם נורית גלרון, שם טוב לוי ואחרים.

בשנת 1982 עזב פרבר את ישראל לאחר שקיבל מלגת לימודים במכללת ברקלי למוזיקה בבוסטון. כעבור שנתיים סיים שם תואר ראשון והפך למורה במכללה.

בשנת 1986 הקים את "רביעיית מורדי פרבר" והקליט אלבום ראשון בלייבל הגרמני enja records, "All The Way To Sendai". האלבום זכה להצלחה גדולה. בשנת 1995 יצא אלבומו השני, Mister X.

בשנת 1990 עבר לניו יורק ולימד בניו סקול בין השנים: 1992-1996, ובאוניברסיטת ניו-יורק בין השנים: 1996-2011.

== קישורים חיצוניים ==
* 

* (מאתר MOOMA - המוזיקה של ישראל)
* 
* 
* 
* 
* 
* חן לב, [http://chenlev.blogspot.co.il/2014/05/blog-post.html תושב חוזר: ריאיון עם הגיטריסט מורדי פרבר], בבלוג [http://chenlev.blogspot.co.il/ "מבין השורות"], 31 במאי 2014
* חן לב, [http://www.maariv.co.il/culture/music/Article-478584 זו אותה אהבה: המוזיקאים שיצאו במחווה לאריק איינשטיין], באתר [http://www.maariv.co.il/ מעריב], 28 במאי 2015
* 

==הערות שוליים==

קטגוריה:גיטריסטים ישראלים
קטגוריה:מלחינים ישראלים
קטגוריה:בוגרי מכללת ברקלי למוזיקה
קטגוריה:מהגרים מישראל לארצות הברית
קטגוריה:נגני ג'אז: גיטריסטים
קטגוריה:ישראלים שנולדו ב-1958
אנלי הרפז

אנלי הרפז (7 באוקטובר 1973 – 13 במאי 2011) הייתה מנחה ושחקנית ישראלית.

== ביוגרפיה ==
הרפז נולדה לשחקן שרגא הרפז, אחות לאודיל ואילור, שגם היא שחקנית. 

הרפז גדלה והתחנכה ברעננה. 

לאחר שירותה הצבאי למדה בבית הספר למשחק "בית צבי".

במהלך הקריירה שיחקה בהצגות תיאטרון, בסרטי קולנוע ובסדרות טלוויזיה שונות, בין היתר בהצגות "דירת הרווקים", "כובע מלא בגשם" ו"מחכות לכבודו", בסרטים "החוף הדרומי" (1998), "צומת וולקן" (1999) ו"מתנה משמיים" (2003). ובסדרות "זינזאנה", "הפוך" ו"לגעת באושר".

כמו כן הנחתה בערוץ הראשון את תוכנית המוזיקה "תוצרת הארץ".

הרפז נפטרה ב-13 במאי 2011 מסרטן השד בגיל 37 ונטמנה בבית העלמין של קיבוץ גבעת השלושה. 

הרפז הותירה אחריה את בעלה, השחקן יורם טולדנו, ושני ילדים.

==קישורים חיצוניים==

* 
* 

==הערות שוליים==

קטגוריה:מנחות טלוויזיה ישראליות
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנפטרו מסרטן השד
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:אישים הקבורים בגבעת השלושה
קטגוריה:ישראליות שנולדו ב-1973
קטגוריה:ישראלים שנולדו ב-1973
קטגוריה:ישראליות שנפטרו ב-2011
קטגוריה:ישראלים שנפטרו ב-2011
לגונת החלב

לגונת החלב (בספרדית: Laguna de Leche) היא אגם המים המתוקים הטבעי הגדול ביותר בקובה. היא נמצאת בקרבת העיר מורון (Morón), כ-200 קילומטרים ממזרח לבירה הוואנה. שטחה הכולל הוא 67.2 קילומטרים מרובעים. אורכה הוא 14 קילומטרים ורוחבה המקסימלי - 7.7 קילומטרים. עומק מימיה הוא מעט יותר משני מטרים.

מקור צבעם הלבן של מימי האגם הוא בקרקעית אבן הגיר שלו, אשר חלקיקים ממנה משתחררים אל מימיו.

האגם מוקף בביצות והגישה אליו אפשרית רק מהעיר מורון מדרום. על חופו הדרומי מצויים אתרי תיירות.

תעלת צ'יקולה (Chicola Channel), שחיברה בעבר את האגם אל האוקיינוס האטלנטי במפרץ בואנה ויסטה (Bay of Buena Vista) בחופה הצפוני של קובה, נבנתה ב-1940. היא איפשרה את הובלת הסוכר המעובד בעיר מורון אל הנמל הקטן צ'יקולה. קיום התעלה איפשר חדירת מי ים אל האגם, ותופעה זו טישטשה את צבעם הלבן האופייני של מימיו. לאחר סגירת התעלה ב-1988 שבו מי האגם ורכשו בהדרגה את צבעם החלבי.

האגם והאיים בו מהווים בית גידול לפלמינגו האמריקני (Phoenicopterus ruber).

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קובה: גאוגרפיה
קטגוריה:אמריקה: ימות ואגמים
ענת פורט

ענת פורט (נולדה ב-8 במרץ 1970) היא פסנתרנית ג'אז ומלחינה ישראלית.
==ביוגרפיה==
בילדותה למדה פורט מוזיקה אצל נועה בלאס ובגיל 6 החלה בלימודי פסנתר קלאסי. בזמן שירותה הצבאי החלה ללמוד ג׳אז עם עופר ברייר ולאחר הצבא נסעה לארצות הברית ללמוד בקולג' ויליאם פטרסון בניו ג'רזי. מיד לאחר לימודיה, עברה פורט לניו יורק והחלה לשתף פעולה עם מוזיקאים בעיר. פורט היא פסנתרנית הג'אז הישראלית הראשונה שזכתה לחוזה הקלטות בחברת התקליטים היוקרתית ECM. הקלטת הבכורה שלה עבור הלייבל "A Long Story" יצאה ב-2007 וכללה את הבסיסט אד שולר, נגן הקלרינט פרי רובינסון והמתופף פול מושן. מאז הוציאה עוד שני דיסקים עבור הלייבל, "And if" עם הטריו הבינלאומי שלה שכולל את גארי וואנג בבס ורולנד שניידר בתופים (2010) ו-"Birdwatching" (2016) עם הטריו ובהשתתפות נגן כלי הנשיפה האיטלקי ג'אנלואיג'י טרובזי. היא הופיעה במקומות כמו Birdland, The Blue Note, Jazz at Lincoln Center, פסטיבל הג'אז במונטראול, ו-פסטיבל JVC. כמלחינה קבלה מענקים מקרן רבינוביץ The Jerome Foundation, Meet the Composer והוזמנה להלחין עבור מוזיאון רובין בניו יורק, בית האופרה בתל אביב, פסטיבל ישראל, הביאנלה למוזיקה עכשווית ועוד. בשנת 2009, אחרי 17 שנה בניו-יורק, היא שבה לארץ וממשיכה להופיע עם הטריו שלה ולשתף פעולה בפרויקטים מיוחדים כדוגמת מופע המחווה לשלום חנוך, שנערך במשכן לאמנויות הבמה בשנת 2013. (בשנת 2022 יצא לאור אלבום קצר הכולל חמישה שירים מתוך ההופעה הזאת)

ב-2018 זכתה בפרס ראש הממשלה למלחיני ג'אז. באפריל 2019 הוציאה חברת Sunnyside דיסק חדש החוגג 20 שנות פעילות עם הטריו, "Colour". עם צאת הדיסק, יצא הטריו לסיבוב הופעות עולמי שזכה להצלחה רבה. פורט משתפת פעולה עם יוצרים רבים ומגוונים כדוגמת הסקסופוניסט והזמר האתיופי אבטה בריהון, הזמר והיוצר שלמה יידוב, הזמרת והיוצרת איילת רוז גוטליב ועוד.

==דיסקוגרפיה==
===אלבומים===
* Anat Fort with Andreas Henze, Heinrich Köbberling, Aaron Stewart, Dan Nadel - Peel (Orchard Records, 1999)
* Anat Fort with Perry Robinson, Ed Schuller, Paul Motian - A Long Story (ECM, 2004)
* Anat Fort Trio with Gary Wang, Roland Schneider - And If (ECM, 2010)
* Anat Fort Trio, featuring Gianluigi Trovesi - Birdwatching (ECM, 2016)
* Anat Fort with Ayelet Rose Gottlieb - Two More Dreams (2017)
* Anat Fort Trio - Colour (Sunnyside Records, 2019)
* Anat Fort with Lieven Venken & Rene Hart - Bubbles (recorded: 2005 ,Hypnote Records, 2019)
* Anat Fort Trio - The Berlin Sessions (2023 ,Sunnyside Records)
===ep===
* ענת פורט מנגנת שלום חנוך (2022)

== קישורים חיצוניים ==
* 

* 
* 
* 
* יוסי חרסונסקי, [https://yosmusic.com/ענת-פורט-טריו-the-berlin-sessions על האלבום של ענת פורט טריו The Berlin Sessions], באתר יוסמיוזיק, 4 ביוני 2023

==הערות שוליים==

קטגוריה:מוזיקאי ג'אז
קטגוריה:נגני ג'אז: פסנתרנים
קטגוריה:פסנתרניות ישראליות
קטגוריה:פסנתרנים ישראלים
קטגוריה:זוכי פרס ראש הממשלה לקומפוזיטורים
קטגוריה:ישראליות שנולדו ב-1970
קטגוריה:ישראלים שנולדו ב-1970
טודור בורמוב

טודור סטויאנוב בורמוב (בבולגרית: Тодор Стоянов Бурмов; 2 בינואר 1834, גברובו, האימפריה העות'מאנית – 25 באוקטובר 1906, סופיה, נסיכות בולגריה), היה פוליטיקאי בולגרי, אשר כיהן כראש ממשלתה הראשון של בולגריה לאחר תום השלטון העות'מאני במדינה.
== ביוגרפיה ==
בורמוב סיים את האקדמיה הטכנולוגית בקייב ועבד כמורה ועורך עיתון בעיר הולדתו. הוא היה פעיל במאבק למען עצמאותה של הכנסייה האורתודוקסית הבולגרית. במהלך המלחמה העות'מאנית-רוסית (1877–1878) התנדב למטה צבא הדנובה הרוסי ורקם קשרים עם בכירי צבא האימפריה. לאחר תום המלחמה מונה על ידי הרוסים לתפקיד מושל פלובדיב.

בורמוב היה מיודד עם אלכסנדר בטנברג ולאחר הקמת נסיכות בולגריה מתוקף סיכומי קונגרס ברלין, מינה אותו בטנברג לתפקיד ראש ממשלתה הראשון של הנסיכות. ממשלו של בורמוב עסק בייצוב מצב ביטחון הפנים והקמת מוסדות השלטון והמשפט בנסיכות החדשה ובכלל זה החלת ממשל צבאי באזורים שהיו בעלי אחוז גבוה של תושבים מוסלמים. המפלגה השמרנית לא זכתה לתמיכה גדולה בציבוריות הבולגרית, עניין שהוביל לתמיכה מועטה יחסית לה זכתה ממשלתו של בורמוב בפרלמנט הבולגרי ולקשיים בתפקודה. בדצמבר 1879 נפלה ממשלתו של בורמוב וקלמנט טרנובסקי נקרא לעמוד בראשות הממשלה עד למציאת מחליף ראוי.

בורמוב נותר דמות משמעותית במערכת הפוליטית הבולגרית וכיהן בהמשך בתפקיד שר האוצר בממשלתו של לאוניד סובולב וכן בממשלתו השנייה של קלמנט טרנובסקי. בהמשך עזב בורמוב את המפלגה השמרנית והצטרף למפלגה הליבראלית הפרוגרסיבית בהנהגת דראגן צאנקוב. בורמוב הלך לעולמו בסופיה ב-1906 והוא בן 72 שנים.

==קישורים חיצוניים==

קטגוריה:ראשי ממשלת בולגריה
קטגוריה:בולגרים שנולדו ב-1834
קטגוריה:נפטרים ב-1906
אבגול

אַבְגּוֹל תַּעֲשִׂיּוֹת 1953 בע"מ היא חברה העוסקת בייצור בד לא ארוג בישראל ומחוצה לה. מוצריה משמשים בעיקר לייצור מוצרי היגיינה, כגון חיתולים חד-פעמיים לתינוקות ולמבוגרים ומוצרי היגיינה נשית, אך גם מגבונים חד-פעמיים, ריפוד רהיטים, בנייה, ביגוד ומוצרי חקלאות. אבגול היא חברה ציבורית, ומניותיה נסחרות בבורסה לניירות ערך בתל אביב. מניית החברה כלולה במדד תל אביב 100. עיקר מכירות החברה מבוצעות ללקוחות באירופה ובאמריקה הצפונית.

==אודות החברה==
אבגול נוסדה בשנת 1953. החל משנת 1988 עוסקת החברה בייצור מוצרי בד לא ארוג במפעלה שבאזור התעשייה ברקן, ובשנת 2001 רכשה מפעל לייצור בד לא ארוג בצפון קרוליינה. בשנת 2004 הקימה אבגול מיזם משותף בסין, כשבמהלך הרבעון השני של שנת 2010 גדלו החזקותיה של החברה במיזם ל-80%. בשנת 2006 החלה החברה בהקמת אתר ייצור ברוסיה, שהחל את פעילותו המסחרית במהלך הרבעון השני של שנת 2008.

בשנת 2006, רכשה חברת מפעלים פטרוכימיים בישראל 45% ממניות אבגול תמורת כ-18 מיליון דולר, עם אופציה להגדלת חלקה בבעלות. 
בשנת 2012 מכרה חברת מפעלים פטרוכימיים את השליטה באבגול לקרן ההשקעות הבריטית את'מבה קפיטל תמורת כ-106 מיליון דולר, לפי שווי של 237 מיליון דולר.

בשנת 2007, פרסמה החברה תשקיף הנפקה לציבור, שעל פיו הונפקו לציבור ונרשמו למסחר בבורסה לניירות ערך בתל אביב ניירות ערך של החברה. לאחר השלמת ההנפקה על פי התשקיף הפכה החברה לחברה ציבורית.

בשנת 2015, החלה אבגול בהקמת מפעל ייצור חדש בדימונה בסכום השקעה מוערך של כ-60 מיליון דולר.

== קישורים חיצוניים ==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:תל אביב-יפו: חברות
מאיר סוקולר

מאיר סוקולר (נולד ב-17 במאי 1944 בבוכרה שבאוזבקיסטן) הוא כלכלן ודוקטור לכלכלה ישראלי, ששימש במגוון תפקידים בכירים בבנק ישראל, לרבות כממלא מקום נגיד בנק ישראל.

==ביוגרפיה==
סוקולר סיים את לימודי הדוקטורט שלו ב-1975 באוניברסיטת ניו יורק. עבד בבנק ישראל בין השנים 1976-2006. הוא החל את עבודתו ככלכלן ביחידת הפיקוח על הבנקים בה התקדם לתפקיד בכיר, לאחר מכן מונה לסגן מנהל מחלקת המחקר, ממנה התקדם ומונה למנהל המחלקה המוניטרית. 

בין השנים 2002-2006 שימש סוקולר משנה לנגיד הבנק, מינוי בהמלצת הנגיד דאז ד"ר קליין, ובין 17 בינואר ל-30 באפריל 2005 אף מילא מקום נגיד בנק ישראל. הוא פרש מבנק ישראל לאחר כניסתו של פרופ' סטנלי פישר לתפקידו. 

בשנת 2005 היה סוקולר חבר בוועדת בכר שמונתה לצורך ביצוע רפורמה בשוק ההון - הפחתת ריכוזיות וצמצום ניגודי אינטרסים בבנקים.

לאחר פרישתו מהבנק שימש כיועץ בכיר בקרן המטבע הבינלאומי.

הוא נשוי ואב לשלושה ילדים.

==קישורים חיצוניים==
* 

קטגוריה:כלכלנים ישראלים
קטגוריה:עובדי בנק ישראל
קטגוריה:ישראלים שנולדו ב-1944
אוחזת ענף עץ השקד

אוחזת ענף עץ השקד הוא שמה הפרטי, לכאורה, של נערה ישראלית, נושאה של אגדה אורבנית נפוצה בת עשרות שנים. הסיפור על קיומה מוכר כדיווח אותנטי בצורת קוריוז הנוגע למתן שמות פרטיים יוצאי דופן לילדים על ידי הוריהם.

==מקור הסיפור==
מקורו של הסיפור ככל הנראה בשנת 1975, בביקור של כתבת צעירה בשם עידית גיל (ולא של סמדר שיר, כפי שנטען לעיתים) בביתה של משפחה מקריית טבעון. הכתבת פרסמה בשבועון הנוער "מעריב לנוער" כתבה בנושא שמות מוזרים ואקזוטיים בישראל ושוחחה בין השאר עם בני משפחת אלעמי שהעניקו לילדיהם שמות מיוחדים. הבת הבכורה, ששמה הפרטי הוא ניצת הדס, רואיינה על ידי הכתבת בנוגע לשמה המיוחד ולשמה של אחותה הצעירה, שִלְהָב. לשתיים אחות נוספת בשם צמרת. במהלך השיחה עם הכתבת אמרה אמן של הבנות, רותי אלעמי, ככל הנראה בבדיחות הדעת, שבתה האחרת קרויה, או ששקלו לקרוא לה, "אוחזת ענף שקד". כשהתפרסמה הכתבה ב"מעריב לנוער" הופיעה במסגרתה תמונה של ניצת הדס ואוזכר בה השם "אוחזת ענף שקד" כשם של אחותה צמרת.

==מקור השם==
מקור השם עצמו בשם שירו של יצחק שלו "אוחזת ענף שקד", שלימים היה גם השם שבחר לקובץ שיריו הראשון (תל אביב: אגודת הסופרים העברים ליד דביר, תשי"ב-1951), שזכה להערכה רבה וזיכה אותו בפרס אוסישקין.
השיר נפתח במילים: 

==אמיתות הסיפור==
הסיפור נבדק מספר פעמים על ידי עיתונאים שחיפשו את מקורו וביקשו לשפוך אור על היקף תפוצתו. כתבה בנושא פורסמה בין היתר בשבועון "לאשה". בשנת 2009 יצרו אירית דולב ואלון מרום סדרה דוקומנטרית על אודות אגדות אורבניות בישראל ששודרה בערוץ 8. באחד מפרקי התוכנית מאשרת האחות צמרת, שאכן מדובר באגדה ותו לא. השם אוחזת ענף עץ השקד "הסתובב" לדבריה במשפחה אך לא הייתה ילדה שנקראה כך. אביהן של הבנות מרא אלעמי אישר אף הוא גרסה זו של הסיפור.

שאר הפרטים והגרסאות השונות בנוגע לשם הם מקור להשערות ובדיות בלבד. מרישומי משרד הפנים, שנבדקו מספר פעמים על ידי עיתונאים שחקרו את הנושא, נעדר תיעוד המוכיח כי קיים בישראל אדם בעל שם זה.

עם התפתחות האינטרנט ונגישותו, ניתן לעקוב מקרוב אחר תהליך ההיווצרות של אגדות אורבניות מסוג זה. פוסטים בבלוגים ובטוקבקים בנוגע להיכרות אישית עם אוחזת ענף עץ השקד מופיעים באינטרנט חדשות לבקרים וניתן למצוא דיווחים שונים בדבר מקום מגוריה של הנערה, גילה, תקופת שירותה הצבאי, שמות בני משפחתה ועוד. חיפוש במנועי החיפוש באינטרנט מגלה עשרות עדויות אישיות על אנשים שפגשו כביכול את אוחזת ענף עץ השקד (הקרויה גם "אוחי" או "אוחזי" בפי חבריה הקרובים), סיימו עמה קורסים צבאיים שונים, שירתו עמה בבסיס חיל הים בעתלית ועוד.

==קישורים חיצוניים==
* . כתבת וידאו בנושא "אוחזת ענף עץ השקד" ושמות חריגים בישראל
* 
* דורון פישלר, התשובה, [https://www.osimhistoria.com/theanswer/ep111-names-part2 מורן מכה שנית], באתר עושים היסטוריה 13 ביוני 2022

==הערות שוליים==

קטגוריה:שמות פרטיים עבריים לנשים
קטגוריה:אגדות אורבניות
מיני ריפרטון

מיני ג'וליה ריפרטון (באנגלית: Minnie Julia Riperton; 8 בנובמבר 1947 - 12 ביולי 1979) הייתה זמרת אמריקאית, שזכתה לפרסום בעיקר בשל מנעד ייחודי של חמש אוקטבות ובשל להיטה Lovin' You משנת 1975.

==ביוגרפיה==
ריפרטון נולדה בשיקגו לדניאל ותלמה ריפרטון. בתקופת ילדותה למדה מוזיקה, דרמה וריקוד במרכז לינקולן שבשיקגו. בשנות נערותה (מ-1961) הייתה הסולנית של להקת הבנות The Gems. בין השנים 1967–1971 פעלה במסגרת להקת הרוק הפסיכדלי Rotary Connection שהקים מרשל צ'ס מחברת התקליטים צ'ס רקורדס. עבודתה עם צ'ס העניקה לה הזדמנות ללוות אמנים בולטים כמו אטה ג'יימס, בו דידלי, צ'אק ברי, מאדי ווטרס, רמזי לואיס ופונטלה בס.

בשנת 1970 יצא אלבום הסולו הראשון שלה Come to My Garden בחברת התקליטים GRT Records. האלבום לא זכה להצלחה מסחרית. בשנת 1972 נישאה ריפרטון לריצ'רד רודולף, יוצר ומפיק מוזיקלי שהלחין רבים משיריה. השניים חיו בגיינסוויל שבפלורידה והביאו לעולם את בנם מארק ואת בתם, השחקנית והקומיקאית מאיה רודולף. בשנת 1973 נתגלתה מחדש על ידי מתמחה בחברת התקליטים Epic Records והוחתמה על חוזה. בעקבות זאת עברה המשפחה ללוס אנג'לס. בשנת 1974 יצא אלבומה השני Perfect Angel. במשך תקופה מסוימת המכירות היו חלשות. אולם יציאת הסינגל הרביעי Lovin' You, אותו כתבה ביחד עם בעלה, בתחילת 1975 סימנה את נקודת המפנה. השיר הגיע לראש המצעדים בארצות הברית ובעשרים וארבע מדינות נוספות. הסינגל נמכר ביותר ממיליון עותקים, האלבום הגיע למעמד אלבום זהב וריפרטון זכתה להכרה בינלאומית.

בשנת 1976 אובחן אצל ריפרטון סרטן השד והיא עברה מסטקטומיה. כבר בעת האבחון היו בגופה גרורות שלדעת הרופאים הותירו לה זמן קצר מאוד לחיות. למרות זאת היא המשיכה להקליט שירים ולקיים הופעות. בשנת 1977 הפכה לדוברת החברה האמריקנית לסרטן. בשנת 1978 קיבלה את פרס האומץ של החברה האמריקנית לסרטן, אשר הוענק לה בבית הלבן על ידי הנשיא ג'ימי קרטר. נפטרה בזרועות בעלה בבית חולים בלוס אנג'לס ב-12 ביולי 1979 בבוקר, כשהיא מקשיבה להקלטה שהכין עבורה סטיבי וונדר.

==דיסקוגרפיה==
*1970: Come to My Garden
*1974: Perfect Angel
*1975: Adventures in Paradise
*1977: Stay in Love
*1979: Minnie
*1980: Love Lives Forever

==קישורים חיצוניים==

* 

* 

קטגוריה:זמרים בעלי מנעד קולי של 4 אוקטבות
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנפטרו מסרטן השד
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
קטגוריה:אמריקאיות שנפטרו ב-1979
קטגוריה:אמריקאים שנפטרו ב-1979
פרישות (יהדות)

פרישות משמעותה הִמנעות מענייני העולם הזה, התנזרות מהנאות, או נזירות חלקית עד מלאה.

משמעותו של המונח והמושג, ובכלל זה דרגת החומרה של הפרישות, וכן ההתייחסות אל משמעויותיו השונות, תוארו בהגות היהודית לדורותיה.

==בעת העתיקה==

רבי פנחס בן יאיר ראה בפרישות אמצעי בדוק עבור האדם להגיע למדרגה רוחנית גבוהה. וכך נכתב בברייתא הנודעת בתלמוד הבבלי:

==בימי הביניים==
פרישות היא נושא מרכזי בספרו של רבי בחיי בן יוסף אבן פקודה חובות הלבבות; הוא מגדיר את הפרישות:

.

ודן בסיבות לפרישות, תועליותיה וגדריה, אך מזהיר:

, דהיינו, הפרישות מונעת במידה רבה, את התפתחות התרבות האנושית, ומעכבת היבטים בחיי היחיד והציבור ושיכלולם.

רבי יהודה הלוי כתב בספרו הכוזרי על הפרישות מענייני העולם לגמרי, כלומר הנזירות, כתנאי לדבקות בענייני הרוח בדתות המונותיאסטיות; למשל, על נוהג .; אך הלוי טען כי אין זו דרך היהדות בדרך כלל, ובשיח המוצג בספרו שם בפי נציג היהדות את המילים:

.

==בעת החדשה==
בספרו "מסילת ישרים" הציג הרמח"ל את הפרישות כשלב בדרך שיטתית אשר עולה אל השראת שכינה על האדם, על פי הברייתא במסכת עבודה זרה. לפי הרמח"ל הפרישות לא נועדה לכל אדם ולא כל אחד צריך לקיימה. ישנם אנשים מסוימים שיקיימו את המידה הזאת ואת אלה שגדולות ממנה, ובכך יכפרו על העם כולו. לדבריו מידת הפרישות היא המידה המקבילה לחסידות, בכך שפרישות היא התרחקות גדולה מהרע, וחסידות היא התקרבות גדולה אל הטוב.

במפנה המאות ה-18 - ה-19, נקראו "פרושים" תלמידי הגר"א שעלו לארץ ישראל, אף כי לא נהגו פרישות דרך-ארץ במובן חז"ל.

==ראו גם==
* נזיר (יהדות)
* הסיגוף ביהדות

==לקריאה נוספת==
* יעקב קלצקין, הערך: פרישות, אוצר המונחים הפילוסופיים, א-ד, ברלין: הוצאת אשכול, תרפ"ח.
* עירית אמינוף, מרים בין פרישות לנבואה, דימוי, 20, תשס"ב, עמ' 84-89
* דב שוורץ, פרישות קיצונית וסגפנות במשנתו של חוג פרשני הכוזרי בפרובאנס בראשית המאה הט"ו, מחקרי ירושלים במחשבת ישראל, י"א, תשנ"ג, עמ' 79-99
* ישראל לוין, הבריחה מן העולם אל האלהים: הגות פסימית ורעיונות פרישות בשירה העברית בספרד בימה"ב (על רקע השירה הערבית), על שירה וסיפורת, מחקרים בספרות העברית, (עורך: צבי מלאכי) תל אביב: אוניברסיטת תל אביב, בית הספר למדעי היהדות, תשל"ז, עמ' 184-149.

== קישורים חיצוניים ==
*[https://www.academia.edu/4919509/Kedushah_The_Sexual_Abstinence_of_Married_Men_in_Gur_Slonim_and_Toldos_Ahron Benjamin Brown, "Kedushah": The Sexual Abstinence of Married Men in Gur, Slonim and Toldos Ahron]
* יעקב נגן, [http://www.daat.ac.il/chazal/maamar.asp?id=156 פרישות הכהן הגדול טרם יום הכיפורים], באתר דעת

==הערות שוליים==

קטגוריה:אתיקה
קטגוריה:מיסטיקה יהודית
קטגוריה:יהדות
קטגוריה:נזירים (יהדות)
ניפוי שגיאות באמצעות ברווז גומי

ברווז גומי מונח על גבי מחשב נייד אל מול פניו של המתכנת לצורך הסברת השגיאות
ניפוי שגיאות באמצעות ברווז גומי, בִּרְווּז או מבחן ברווז הגומי (באנגלית: Rubber duck debugging או בקצרה Rubber ducking) הוא מונח הומוריסטי ולא-רשמי בהנדסת תוכנה המתאר שיטת ניפוי שגיאות בתוכנה.

על פי שיטה זו, מתכנת מסביר בקפידה את פעילות הקוד שכתב לחפץ דומם, כגון ברווז גומי, ובכך עובר חוויית "אהא!" ומבין לפתע כיצד לפתור את הבעיות שהתגלו בקוד.

==רקע==
על פי שיטה זו, מתכנת הנתקל בשגיאה בקוד, יסביר בקפידה את פעילות הקוד שכתב לחפץ דומם, כגון ברווז גומי. הנחת היסוד של התהליך היא, שכאשר יגיע המתכנת לחלק שגוי של הקוד, הוא ישים לב לשגיאה בזכות המאמץ שהשקיע בהסברת הקוד לחפץ הדומם. השיטה מבוססת על כך שהניסיון להסביר יוצר דיסוננס קוגניטיבי; המתכנת מתעמת עם העובדה כי הקוד (בין אם הוא נכתב על ידו, ובין אם לאו) אינו מבצע את שתוכנן לבצע.

מקורה של שיטה זו בסיפור אודות מתכנת מומחה אשר היה שומר ברווז גומי בסמוך לשולחנו בכל עת. המתכנת היה מנפה שגיאות קוד בכך שהכריח את עצמו להסביר את הקוד, שורה-אחר-שורה, לברווז. יש הסבורים כי מדובר בדניס ריצ'י או בבריאן קרניגהן. למעשה קרניגהן מציג שיטה זו בספרו "The Practice of Programming" שבה ממלא דוב צעצוע את תפקידו של ברווז הגומי.

שיטה הומוריסטית זו דומה בעיקרה לשיטות אחרות, פורמליות יותר של הנדסת תוכנה, ובכללן:<ref></ref>
*Code review - כלומר סקירה ביקורתית של הקוד על ידי עמיתים, לעיתים כשלב מקדים ומחייב טרם הפעלת השינויים אותם מציע המתכנת לבסיס הקוד המשותף.
*Pair programming - שיטה על פיה התכנות נעשה בזוגות.
*Software walkthrough - שיטה על פיה מתכנת אחד מבאר לחברו את הקוד שכתב באמצעות מעבר עליו.
יתרה מכך, ההסבר לברווז גומי דומה ואף יכול לסייע לכתיבת תיעוד לתוכנה.

== מונחים דומים ==
*מתכנת קרטון או גולם תכנות
*גביע של תשובות
*לחשוב בקול רם

== קישורים חיצוניים ==

* 
* 
* [https://www.facebook.com/whyruineverything/photos/נשים-בהייטק/1181677245299364/ מה זה ברווזון גומי], מתוך הקומיקס "למה את חייבת להרוס"

== הערות שוליים ==

קטגוריה:ניפוי שגיאות
קטגוריה:הומור
זניט איז'בסק

מועדון הכדורגל זניט איז'בסק (Футбольный клуб Зенит-Ижевск) הוא מועדון כדורגל המשחק בליגה הרוסית השלישית וממוקם בעיר איז'בסק, שבאודמורטיה, רוסיה. קבוצת הכדורגל של המועדון נחשב לקבוצת הדגל של רפובליקת אודמורטיה, כאשר משרד הספורט של החבל הוא הבעלים של הקבוצה.

==היסטוריה==
המועדון הוקם על בסיס קבוצת הכדורגל איז'בסק, שהוקמה עוד ב-1936, בשנים 1936-1948 הקבוצה נשאה את השם "זניט" וזכתה למימון מצד אגודת הספורט זניט, שייצגה את פועלי המתכות והתעשייה האווירית. היא נקראה כך גם מ-1956 ועד 1998. בשנים 1949-1955 נקראה בשם פ.צ. מפעל איז'בסק, כשמפעל המקומי היה לספונסר עיקרי. בשנים 1998-2003 נקראה בשם דינמו איז'בסק, ובשנה האחרונה לקיומו נקרא בפשטות מועדון הכדורגל איז'בסק (פ.צ. איז'בסק). בשנים 1985-1987 נקראה בשם זניט אוסטינוב איז'בסק, ע"ש שר ההגנה דאז דמיטרי אוסטינוב. בשנות ה-90 נשאה הקבוצה את השם סויוז-גזפרום על שם תאגיד הנפט הממלכתי, שהיה לספונסר עיקרי. בשנם 1996-2004 הקבוצה שיחקה בליגת המשנה הרוסית, הישג השיא היה מקום רביעי. בהתאם לתוצאות עונת 2004 המועדון ירד ליגה ובהמשך התפרק.
=== הקמה מחדש ===
מועדון זניט איז'בסק הוקם ב-2011 על ידי ממשלת רפובליקת אודמורטיה. ב-21 בפברואר 2011, סגן שר הספורט של החבל אלכסנדר סונצוב, מונה למנכ"ל הקבוצה. ב-1 במרץ 2011 מונה סרגיי בוייקו למאמן הקבוצה, כשקודם לכן אימן את קבוצת זנאמיה טרודה אורייחובו זוייבו מוסקבה. ב-23 במרץ אותה שנה איגוד הכדורגל הרוסי העניק למועדון רישיון להתמודד בליגות המקצועניות ברוסיה, והקבוצה הפכה למקצוענית והחלה להתמודד בליגה הרוסית השנייה - הליגה השלישית בחשיבותה.

בעונת 2021/2022 העפילה לשלב 32 האחרונות בגביע הרוסי.

==גלריה==
<gallery>
קובץ:FK-Izhevsk.gif|סמל קבוצת הכדורגל איז'בסק, שפורקה ב-2004.
קובץ:FC Zenit Izhvesk.jpg|לוגו הקבוצה בשנים 2011-2019
</gallery>

==קישורים חיצוניים==
* 

קטגוריה:קבוצות כדורגל רוסיות
קטגוריה:איז'בסק
קטגוריה:קבוצות כדורגל שהוקמו ב-2011
מאם (פיוצ'רמה)

מאם (אמא) היא דמות בדיונית בסדרת האנימציה פיוצ'רמה, המדובבת על ידי טרס מק'ניל.

==דמות==
מאם מנהלת את חברת "מאם-קורפ" ובעלת 99.7% ממניותיה. חברת מאם-קורפ היא חברה עצומה, רב-מיליארד דולר קוֹמְפְּלֶקְס תעשייתי המתמחה בתחזוקת רובוטים, בונה ומתחזקת נשק, ומשווקת חומר-אפל. בפומבי, מאם מחזקת את התדמית הפרסומית שלה כאישה מבוגרת, עדינה ושמנמנה (היא משתמשת במכשיר המכסה את גופה שגורם לה להיראות סבתא סטראוטיפית שמנמנה וחביבה).

מתחת לפני השטח מאם היא גסת-רוח, מעשנת-בשרשרת, מאוד מרירה, אכזרית ומאוהבת בעצמה עם מבנה גוף דקיק כמעט אנורקסי, היא מתעללת בילדיה המפוחדים (ראו להלן) לצורך שליטה והוצאת עצבים, ומתייחסת אליהם כתפקידים מאולצים. בפרק "Mother's Day", משתמע שחלק מהמרירות שלה נובעת מרומן לא מוצלח עם פרופסור פיינסוורת', שבזמנו כשיצר מחדש את עיצובו של הרובוט הבסיסי, סיים את מערכת היחסים אחרי נזיפה אכזרית ממנה על עבודתו. לפי הסרט "Bender's Game", הרומן התרחש שלוש פעמים ברציפות.

לעיתים היא משתתפת באירועים למטרות צדקה כדרך לייצוג דמותה הציבורית, אבל אין לה באמת אמפתיה כלפי האנשים שהיא משתתפת בכנסים עבורם (בפרק "A Fishful of Dollars" היא מתארת כנס לאיסוף צדקה כ"כנס למען מתבגרות מופקרות שנדפקו").

לפי הערות ב-DVD על הפרק הנ"ל, כשהוחלט על דמותה של מאם היא נעשתה בדמותה של ד"ר לורה (מארחת בתוכנית רדיו ידועה).

==בנים==
את מאם מלווים שלישיית בנים מתרפסים ומפוחדים: וולט (מוריס למארץ'), לארי (דייוויד הרמן) ואיגנר (ג'ון דימאג'יו). הם לובשים תלבושת תואמת וכל אחד מהם הוא הבעלים של 0.01% מניות ב'מאם-קורפ', מה שמראה שהיא מתייחסת אליהם כאל מטלות לא רצויות ולא כמשפחה. היא תדיר מתנהגת כלפיהם באלימות פיזית ומנטלית כדרך להטלת משמעת, סוטרת לבניה ומעליבה אותם. בסרט "bender's game" היא מגלה דחף רב לסטור והיא אף סטרה לעצמה.

הבן האינטליגנטי ביותר והמבוגר ביותר מבין אחיו, וולט, המשמש כמשנה למאם, לעיתים מעניש את אחיו בעצמו. הוא מאוד ערמומי, עם נטיעה זדונית ומדבר בקול המזכיר את קולו של וינסנט פרייס; הוא גם מראה סימנים מטרידים של תסביך אדיפוס, ומעריץ בהערצה לא בריאה את אמו הפסיכופתית (בפרק "Mother's Day" הוא חושף שהוא מקווה להתחתן עם אישה בדיוק כמוה).

הבן השני, לארי, הוא פחות אינטליגנטי מאחיו הבכור אבל נראה שהוא יותר נורמלי משני הבנים האחרים. הוא ממש צייתן ומתנצל על כל דבר, הוא מתואר על ידי פרופסור פארנסוורת' כ"הילד האמצעי הבכיין".

הצעיר והמעורר רחמים ביותר מבין השלושה, איגנר, הגובל בפיגור שכלי ומדבר בקול רפה-שכל סטראוטיפי; ככזה, הוא מוצא את עצמו בדרך כלל כממונה על העבודות הגרועות ביותר, כולל היותו מוכרח ללבוש את חזייתה של אמו לצורך הדגמה.

המרד היחיד של בניה העלובים של מאם, אף על פי שזה היה ללא ידיעתה של מאם, קרה במהלך הפרק "Mother's Day" כשהם ניסו להפסיק את השתוללות הרובוטים נגד האנושות על ידי איחוד אמם עם האהוב הישן שלה, פרופסור פארנסוורת', ובכך תאורטית להוריד את המרירות של אמם.

בסרט "Bender's Game", נחשף שאיגנר הוא בנו הממזר של פרופסור פארנסוורת', מה שהביא לנפילת אימפריית החומר השחור של מאם. זה גם מה שהופך אותו לצאצא לא ישיר של פריי בעצמו. בהערות על הסרט מוצע ששני בניה האחרים של מאם, הם של יריבו של הפרופסור והבעל לשעבר של מאם, פרופסור וורנסטרום.

==במוצרים אחרים==
בפיוצ'רמה קומיקס בגיליון המיוחד של חציה עם משפחת סימפסון, מאם נכנסת למערכת יחסים עם מר ברנז, האדם היחיד המרושע כמותה. אחרי הפרידה, היא יוצרת כפיל שלו ומבטיחה שביחד הם ישלטו על העולם.

קטגוריה:דמויות פיוצ'רמה

cs:Mom (Futurama)
ru:Список второстепенных персонажей «Футурамы»#Мамочка
אל וניקי

אל וניקי (מוכרים גם כאלדר וניגאר) הם צמד זמרים אזרים. הצמד ניצח בפעם הראשונה עבור אזרבייג'ן באירוויזיון 2011 שנערך ב-14 במאי עם השיר "Running Scared".

==ביוגרפיה==
===אלדר גסימוב===
אלדר גסימוב (באזרית: Eldar Qasımov; נולד ב-4 ביוני 1989) הוא זמר פופ אזרי. גסימוב החל לשיר בגיל צעיר, והוא השתתף במספר תחרויות שירה שנערכו באזרבייג'ן וברוסיה. בין השנים 2001 ל-2005 הוא קיבל אימון מוזיקלי מקצועי, והוא אף למד לנגן בפסנתר.

גסימוב למד גאוגרפיה ויחסים בינלאומיים באוניברסיטת באקו. בשנת 2010 הוא קיבל תואר מתקדם ביחסים בינלאומיים. הוא מדבר גרמנית בצורה שוטפת.
ב-16 באפריל 2012 נבחר גסימוב להנחות את אירוויזיון 2012.

===ניגאר ג'מאל===
ניגאר ג'מאל (באזרית: Nigar Camal; נולדה ב-1 בספטמבר 1980) היא זמרת R&B ופופ אזרית. ג'מאל מתגוררת בצפון לונדון שבבריטניה מאז שנת 2005. ג'מאל החלה בלימודי מנהל וכלכלה בשנת 1997 באוניברסיטת כסר שבעיר באקו, והיא סיימה בשנת 2001. ג'מאל קיבלה השראה מוזיקלית מכריסטינה אגילרה, אלישה קיז, ברנדי נורווד, קרייג דייוויד וכריס בראון. ג'מאל נשואה לטיירון ג'מאל, ויש להם שתי בנות.

==אירוויזיון==
===בחירת השיר===
אל וניקי השתתפו בקדם האירוויזיון האזרי 2011 (Milli Seçim Turu 2011). הם העפילו לגמר ביחד עם שלושה מבצעים אחרים. הצמד ניצח בגמר שנערך ב-11 בפברואר, ובכך זכו לייצג את אזרבייג'ן באירוויזיון 2011 שנערך בעיר דיסלדורף שבגרמניה. תחילה רק אחד מהם אמור היה להיבחר לייצוג אזרבייג'ן, אולם מאוחר יותר הוחלט ששניהם יתמודדו באירוויזיון כצמד.

===באירוויזיון===
באירוויזיון עצמו הם הופיעו כצמד תחת השם "אל וניקי". השיר שלהם "Running Scared" נכתב על ידי סטפן אורן, סנדרה ביורמן וליין פרגוהנסון משוודיה. לאחר שהגיעו בשלב חצי הגמר למקום השני, אל וניקי התמודדו בשלב הגמר כשהם מופיעים בתור שיר מספר 19. בסוף ההצבעה הוכרזה אזרבייג'ן כמנצחת, ובכך זכתה לארח את אירוויזיון 2012, תחרות האירוויזיון הראשונה שתיערך בשטחה.

==קישורים חיצוניים==

* 

==הערות שוליים==

קטגוריה:צמדים מוזיקליים
קטגוריה:משתתפי אירוויזיון 2011
קטגוריה:זוכי האירוויזיון
קטגוריה:באקו: אישים
קטגוריה:נציגי אזרבייג'ן באירוויזיון
רבי אבין (השני)

רבי אבין (השני) היה אמורא בדור הרביעי והחמישי, המוזכר רבות בתלמוד ירושלמי כ"רבי בון" או "רבי אבין". הוא היה תלמידו של רבי יוסי בר אבין, בנו של רבי אבין הראשון שהיה תלמידו של רבי יוחנן. אודות לידתו מובא כי .

גם אביו של רבי אבין היה אמורא, אך הוא מוזכר על שם בנו, .

==קישורים חיצוניים==
* 

==הערות שוליים==

קטגוריה:הדור הרביעי לאמוראי ארץ ישראל
Thinking of You

Thinking of You (בעברית: חושבת עליך) הוא שיר של זמרת הפופ קייטי פרי שיצא לאור כסינגל השלישי מאלבום האולפן השני שלה, One of the Boys.

השיר הוא הסינגל השלישי מן האלבום, תוכנן תחילה להיות הראשון. לסינגל צולם קליפ באפריל 2008 אך נמחק והוחלף בקליפ חדש לאחר הוצאתו המחודשת של השיר. בקליפ לשיר החבר של קייטי נהרג במלחמה ובינתיים יש לה כבר חבר חדש אך היא עדיין לא מסוגלת להתגבר על אובדן אהובה. הסינגל דורג במקום ה-14 במצעד האייטונס ומכר כ-864,000 הורדות דיגיטליות.

== מיקומי שיא ==
השיר הגיע למקום ה-29 במצעד הסינגלים של ארצות הברית, בילבורד הוט 100. השיר הוא הסינגל הכי פחות מצליח של פרי לפי מצעדי ארצות הברית ובריטניה. השיר לא הגיע למקומות גבוהים גם במצעדים אחרים ונחשב לכישלון.

== קישורים חיצוניים ==

== הערות שוליים ==

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים שהופקו על ידי בוץ' ווקר
קטגוריה:וידאו קליפים שבוימו על ידי מלינה מצוקס
קטגוריה:שירים על בדידות
קטגוריה:בלדות משנות ה-2000
קטגוריה:בלדות פופ
קטגוריה:סינגלים בהוצאת קפיטול רקורדס
נחום נריה

הרב נחום נריה (נולד בב' בחשוון תש"ב, 23 באוקטובר 1941) הוא ראש ישיבת "תורה בציון" בשכונת רמות בירושלים, ומייסד ארגון "משואה". לשעבר ר"מ בישיבת הכותל. בנו של הרב משה צבי נריה.

שימש בעבר כסמכות הרוחנית של מכון "צורבא מרבנן" בירושלים, וחבר הוועדה של קרן אחד לאחד שהקים בנו.

==ביוגרפיה==
הרב נחום נריה בשיעור בישיבת תורה בציון
נולד בכפר הרא"ה לרחל ולרב משה צבי נריה, ששנתיים קודם לכן הקים את ישיבת כפר הרא"ה. למד בישיבת כפר הרוא"ה, בישיבת קול תורה ובישיבת פוניבז'. 

בשנת תשכ"ה נישא לרבקה, בת הרב יצחק אפשטיין, אב"ד בתל אביב. לאחר נישואיו למד בכולל פוניבז' ובכולל להוראה "שבט מיהודה" בתל אביב. 

הוסמך לרבנות על ידי ראש הכולל, הרב אפרים בורודיאנסקי. התגייס לצה"ל, ובמילואים שימש כרב צבאי.

בסוף שנות ה-60 התמנה לר"מ בישיבת הכותל. 

באמצע שנות ה-70 נסע עם משפחתו לשליחות חינוכית במדינות דרום ומרכז אמריקה. הקים את ישיבת "בני דוד" בארגנטינה והיה רב קהילה במקסיקו סיטי. כמו כן ייסד ועמד בראש ארגון "משואה", לחיזוק הזהות היהודית בקרב צעירים יהודים יוצאי דרום אמריקה.

בתחילת שנות האלפיים שימש כראש הגרעין התורני באשקלון. 

בשנת 2007 ייסד את בית המדרש "תורה בציון" – ישיבה לישראלים ובני חו"ל דוברי אנגלית וספרדית, בדרגות שונות של זהות יהודית ורמה דתית. הרב נריה הוא ראש הישיבה, ועל צוות הר"מים נמנה בנו הרב יצחק, שהצטרף ב-2008 אל ראשות הישיבה.

בשנת 2009 היה בין המועמדים שהתמודדו בפורום המקדים שבחר את מועמד הציונות הדתית לרבנות העיר ירושלים, אך פרש לפני קיום ההצבעה. 

בשנת 2011 קיבל בכנס ירושלים את "פרס ירושלים" על פעילותו ל"קירוב רחוקים".

עסק בעריכת כתבי אביו, וערך את ספרו "נר למאור" על סדר פרשיות השבוע וכתבים נוספים.

מתגורר בשכונת טלביה בירושלים, אב לשבעה ילדים.

==קישורים חיצוניים==
* [http://www.yeshiva.org.il/midrash/hmidrash.aspx?orderby=511 שיעוריו לשמיעה]
* 
* 
* [https://www.inn.co.il/tags/הרב_נחום_נריה/ כל הכתבות על הרב נחום נריה], באתר ערוץ 7

==הערות שוליים==

קטגוריה:בוגרי ישיבת פוניבז'
קטגוריה:בוגרי ישיבת קול תורה
קטגוריה:בוגרי כולל שבט מיהודה
קטגוריה:משפחת מנקין-נריה
קטגוריה:ראשי ישיבות הסדר
קטגוריה:רבני ישיבת הכותל
קטגוריה:ציונות דתית: אנשי חינוך
קטגוריה:טלביה: אישים
קטגוריה:ישראלים שנולדו ב-1941
קוצו של יוד

"קוצו של יו"ד (לדעת [[רבנו תם) - מסומן בעיגול]]
הביטוי קוצו של יו"ד משמש לתיאור עיסוק בפרטי פרטים או הקפדה על פרטים קלי ערך לכאורה.

התגים הם סימני ההיכר הבולטים ביותר של כתב סת"ם שבו נכתבים ספרי התורה ספרי הנביאים והמגילות. לפי ההלכה היהודית יש שני סוגי אותיות מתויגות, יש אותיות שמתויגות בשלושה תגין ויש אותיות המתויגות בתג אחד בלבד. בהלכה מובא הכלל הבא: האותיות שעטנ"ז ג"ץ מתויגות בשלושה תגין, בעוד שהאותיות חי"ה בד"ק מתויגות בתג אחד בלבד.

קוצו של יוד, במשמעות שבה מופיע הביטוי בתלמוד, פירושו שסופר סת"ם נדרש לדקדק בכתיבת התגין באופן שלא יגעו אחד בשני, ובכלל זה גם בתג (קוץ) של האות יו"ד, הקטנה שבאותיות. ביטוי מפורסם המבוסס על מטלה זו הוא הביטוי "מדקדק על קוצו של יוד", שפירושו שסופר הסת"ם נדרש לדקדק עד לפרט הקטן ביותר, שהוא התג היחיד של האות יו"ד (אחת מאותיות חי"ה בד"ק).

פירוש: אפילו החסרת אות אחת באחת מהפרשיות בקלף התפילין פוסל את כל התפילין. זה הרי מובן מאליו?! אמר רב יהודה אמר רב, כוונת המשנה היא שאפילו החסרת קוצו של יו"ד פוסל.

בספרות ההשכלה החל הביטוי לשמש בהשאלה לתיאור של דקדוק יתר על עניין שולי. שימוש בולט לכך נעשה בשירו של י"ל גורדון, "קוצו של יוד" ("אִשָּׁה עִבְרִיָּה מִי יֵדַע חַיָּיִךְ?") משנת תרל"ח, שבשורות הסיום שלו מובעת מחאה על רבני היהדות האורתודוקסית שפוסלים את הגט בגלל אי הקפדה על שלמות היוד בשם שמופיע בגט:

בתורת הסוד קוץ של אות הוא משנה רחבה והוא פרט במשפחת הטנת"א (טעמים, נקודות, תגין, אותיות).

בדרשה על ההר מובא בשם ישו כי אין בכוונתו לפגוע בקיום חוקי התורה, ולו ביו"ד אחת:

במקור היווני הופיעה האות יוטא. המילה תג, במקור היווני κεραία, מתורגמת לעברית לעיתים כתג או גרש ולעיתים גם כקוץ. בהקשר הזה נוצר גם הביטוי האנגלי: "not one iota of difference", המקביל ל"קוצו של יוד" העברי.

==קישורים חיצוניים==

==הערות שוליים==

קטגוריה:ניבים וביטויים חז"ליים
גיל רונן

גיל רונן (19 באוקטובר 1964 – 1 במרץ 2019) היה פובליציסט, איש תקשורת ופעיל חברתי ישראלי. בשנת 1987 הקים את עמותת "אור אדום" נגד אלימות שוטרים ובשנת 2005 הקים את עמותת "תנועת המשפחה - הפמיליסטים" למען זכויות הגבר וקידום ערכי הפמיליזם. רונן שימש כעורך מדור 'הקרב על המשפחה' בערוץ 7.

== ביוגרפיה ==
רונן נולד בירושלים, בן בכור לאליעזר, רופא, ואילנה, בעלת חנות תכשיטים. בגיל שבע נסע עם הוריו לארצות הברית וחזר לישראל כעבור עשר שנים. התגייס לגלי צה"ל בשנת 1983. שירת ככתב השטחים הראשון של התחנה ובהמשך שימש ככתב התחנה בכנסת. במקביל גילם את דמותו של "חזקל מוסרי" בתוכנית הרדיו ההומוריסטית "מה יש". רונן כתב את הטקסטים של עצמו, בניגוד לחלק משאר הדמויות שאת תפקידיהן כתבו ארז טל ואברי גלעד. בשנים 1986–1991 כתב בעיתונים "כותרת ראשית" ו"העיר", ועבד בעריכה בעיתונים "ידיעות אחרונות" ו"הארץ". במקביל למד במסלול הבינתחומי למצוינים באוניברסיטת תל אביב.

בשנת 1987 הקים בסיוע חברי הכנסת יוסי שריד ודדי צוקר את עמותת "אור אדום", שהעלתה למודעות הציבור את בעיית אלימות השוטרים, ובמיוחד שמה לה למטרה להילחם נגד אלימות המשטרה כלפי פלסטינים. פעילות העמותה הובילה ב-1991 להקמת המחלקה לחקירות שוטרים במשרד המשפטים. עמותת "אור אדום" קיבלה תרומות מהקרן החדשה לישראל, אשר שלחה את רונן לארצות הברית להרצות בפני תומכיה. כעבור שנים שינה את דעותיו הפוליטיות, והחל להתנגד לעמדות הקרן.

בשנת 1991 נסע לאפריקה, השתקע על גבול קניה-אוגנדה והתחתן עם אזרחית קניה. בשנת 1995 חזר לישראל עמה ועם שני ילדיהם, וכעבור חמש שנים נפרדו. בעקבות גירושיו שינה את דעותיו והחל לפעול כנגד הזכויות העודפות לדעתו, של ארגוני הנשים. בשנה וחצי האחרונות לחייו התגורר בקיבוץ נתיב הל"ה ועסק בכתיבה ובעריכה עבור ערוץ 7. בתו תמר רונן היא שחקנית ורקדנית מקצועית, ומורה לריקוד בסגנון היפ הופ. בנו ארז רונן הוא שחקן, וגילם את מיילו בסדרת ערוץ הילדים "האי".

ב-1 במרץ 2019 שם קץ לחייו.

== פעילותו למען זכויות האב ==
בשנת 2005 הקים את עמותת "הפמיליסטים", הפועלת לחיזוק מוסד המשפחה המסורתי עם דגש על שמירה על מעמדם של אבות גרושים. רונן הפך לנציג הבולט של ההתנגדות לתנועה המגדרית, אשר לדבריו היא תנועה נאו-מרקסיסטית.

בשנים 2005–2010 פרסם רונן יותר מ-100 מאמרי דעה בנושאי מגדר וזכויות גברים וילדים, וזכה לחשיפה תקשורתית, בין השאר בתוכניות הטלוויזיה "משעל חם" בערוץ 2, "פוליטיקה" בערוץ 10 ובסרט בן 45 דקות בתוכנית "מבט שני" שהוקדש לפעילותו של רונן ולעימותים בינו לבין בילי מוסקונה-לרמן.

==קישורים חיצוניים==
* [https://web.archive.org/web/20190327002846/http://familism.org/ פמיליסטים], אתר תנועת המשפחה של גיל רונן
* 
* 
* 
* 
* 

== הערות שוליים ==

קטגוריה:חיילי גלי צה"ל
קטגוריה:בוגרי אוניברסיטת תל אביב
קטגוריה:פעילים חברתיים ישראלים
קטגוריה:מתאבדים ישראלים
קטגוריה:ישראלים שנולדו ב-1964
קטגוריה:ישראלים שנפטרו ב-2019
מעלה רומאים

מעלה רומאים היא דרך רומית מהיישוב אמאוס ניקופוליס בשפלה לירושלים, ששרידים ממנה נשתמרו עד ימינו.

המעלה יוצא מהישוב אמאוס שבשפלה, ממשיך לכיוון אבו גוש, משם עובר באפיק נחל שורק במוצא, ומשם עולה לירושלים בוואדי שבין הר המנוחות להר נוף לכיוון לשכונת גבעת שאול, משם לגבעת רם ומסתיים בשער יפו שבעיר העתיקה.

נכון ל-2011 הדרך מוזנחת ונפגעה קשות במהלך עבודות בניה שנעשו בירושלים וכן בעת פיצוץ צינור ביוב שעובר לאורכה, וטרם נעשו בה עבודות שימור.

== קישורים חיצוניים ==
* [http://www.antiquities.org.il/images/archinfo//001-030/029.pdf דו"ח על מעלה רומאים] של רשות העתיקות

קטגוריה:התקופה הרומית בארץ ישראל
קטגוריה:ירושלים: עתיקות
קטגוריה:דרכים בארץ ישראל
דנבלו

דנבלו (Danablu) או דנית כחולה היא גבינה כחולה בעלת ניחוח עז העשויה מחלב פרה. במרקמה היא גבינה חצי רכה והיא לרוב מעוצבת בצורת תוף או לבנה. גוונה לבן או צהבהב, היא לחה מעט, והיא בעלת ציפוי אכיל. מכילה 25–30 % שומן (50–60 % יבשה) ועוברת תהליך ייבוש במשך 8–12 שבועות.

בטרם תחילת תהליך היישון, משתמשים בחוטי או מוטות נחושת כדי לחרוץ את הגבינה ולפזר בתוכה באופן אחיד את עובש הרוקפור. ניתן לראות את החורים גם לאחר שפורסים את גלגל הגבינה המוכן.

דנית כחולה הומצאה בראשית המאה ה-20 על ידי יצרן גבינות דני בשם מריוס בואל במטרה לחקות גבינה בסגנון רוקפור. לדנית כחולה יש טעם עדין יותר מהרוקפור, אך היא מלוחה במיוחד.

לרוב מגישים את הגבינה מפוררת מעל סלט או כקינוח של גבינה עם פירות. בדנמרק נהוג להגיש אותה על לחם או ביסקוויטים.

הדנית הכחולה היא אחת משתי הגבינות היחידות המאושרות על ידי האיחוד האירופי כקניינה הרוחני של דנמרק. משמעות האישור היא שרק בדנמרק ניתן לייצר את הגבינה וכן רק עם חלב דני במחלבות מאושרות המייצרות את הגבינה בהתאם להגדרות הגבינה שהובאו כאן.

==ראו גם==
*גבינה כחולה
*הווארטי

==קישורים חיצוניים==

קטגוריה:גבינות כחולות
קטגוריה:גבינות סקנדינביות
Waking Up in Vegas

Waking Up in Vegas (בעברית: מתעוררת בוגאס) הוא שיר של זמרת הפופ קייטי פרי, השיר הוא הסינגל הרביעי והאחרון מאלבום האולפן שלה, One of the Boys. השיר יצא לאור ב-21 באפריל לתחנות הרדיו בארצות הברית ונכתב על ידי קייטי פרי, דזמונד צ'ילד ואנדרס קארלסון.

השיר דורג במקום התשיעי במצעד בילבורד הוט 100.

== וידאו קליפ ==
פרי בלמבורגיני צהובה, קליפ השיר Waking Up in Vegas
הקליפ לשיר נוהל על ידי ג'וזף קאהן וצולם בלאס ווגאס ב-26 במרץ 2009. הקליפ יצא ב-28 באפריל 2009 באוסטרליה, אנגליה וארצות הברית.

קליפ השיר מתאר את חייה של פרי ובן זוגה שנעשו עשירים במשחק הימורים, כאשר באמצע הקליפ חייהם של פרי ובן זוגה משתנים לרעה, הם מאבדים את כל כספם ולבסוף סצנת הפתיחה חוזרת כאשר הם מהמרים עם מטבעם האחרון וזוכים שנית. בתחילת הקליפ ניתן לראות זוג (קייטי פרי והחבר שלה), אשר מכניסים אסימון למכונת הימורים וזוכים בפרס הגדול. לאחר מכן הם מתחילים את חוויית חיי הפאר, מהמרים בכל לילה, קונים דברים יוקרתיים, שותים ושוהים בבתי מלון רבים. לאחר מכן מצבם מתחיל לדעוך כאשר הם לא מפסיקים להפסיד את כספם בהימורים (יש סצנה שבה ניתן לראות את פרי ובן זוגה מהמרים על היהלום האחרון שלהם ומפסידים אותו, ואז פרי מנסה לחטוף את היהלום בחזרה ולברוח ולא מצליחה), ולבסוף הם מפסידים הכל וניתן לראות את קייטי לוקחת אוכל שהושארו לכלבים מחוץ לבית מלון. בסופו של הקליפ ניתן לראות את אותה הסצנה מההתחלה, את קייטי ובן זוגה מהמרים על האסימון האחרון שנשאר להם ושוב זוכים בפרס הגדול רק שאחרי הזכייה הזאת הם יודעים מה קורה בחיי הפאר.

==מיקומי שיא==

== קישורים חיצוניים ==

== הערות שוליים ==

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי דזמונד צ'יילד
קטגוריה:שירים שנכתבו על ידי קייטי פרי
קטגוריה:וידאו קליפים שבוימו על ידי ג'וזף קאהן
קטגוריה:שירים על לאס וגאס
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת קפיטול רקורדס
אורים ותומים (סדרת טלוויזיה)

אורים ותומים היא סדרת טלוויזיה ישראלית מסוגת דרמת מתח ששודרה בחברת yes. הסדרה עלתה לשידור ב-15 במאי 2011 ומונה 12 פרקים. פרקה האחרון שודר ב-31 ביולי 2011.

== עלילה ==
עלילת הסדרה עוסקת בישיבה התיכונית הבדיונית הר צור, ששמה לעצמה למטרה לגדל את הדור הבא של תלמידי החכמים בציונות הדתית.

הסדרה עוקבת אחרי חיי המורים, הרבנים, התלמידים וההורים בישיבה, בשנה בה הישיבה עוברת תהליך של חילוף משמרות, אחוזי ההרשמה הולכים ויורדים ובעיות כלכליות מאיימות על קיומה. ראש הישיבה הוותיק פורש ואת מקומו תופש חתנו הצעיר, הנחוש לחולל מהפכה חינוכית למורת רוחו של הסגל הוותיק. אך דווקא כאשר נראה שרוחות חדשות של פתיחות ורוך מנשבות בישיבה, הישיבה עוברת משבר קשה, כאשר גופתו של אחד התלמידים נמצאת במאגר המים הסמוך. תעלומת מותו לא נותנת מנוחה לאחד התלמידים, והוא מנסה לחקור מה באמת קרה שם. הסודות והשקרים שנחשפים תוך כדי החקירה שלו מאיימים לזעזע את אמות הסיפים של הישיבה, בה יש כלל אחד שאסור להפר: לכבס את הכביסה המלוכלכת בחוץ.

== הדמויות ==
* הרב גרנט (יהורם גאון) – ראש ישיבת הר צור הפורש, שמסתובב בה כמלך שנושל מתפקידו.
* הרב חיים (דני גבע) – בוגר ישיבת הר צור וראשה הנוכחי, מנהל רומן עם נירה.
* הרב אלישע (צחי גראד) - ר"מ (רב מחנך) ותיק בהר צור מהשנה הראשונה לקיומה. בוגר ישיבות חרדיות. קפדן ציניקן וסגפן.
* יעקב מזוז (תום חגי) – תלמיד שישית בישיבת הר צור. בן למשפחה מזרחית מהקטמונים. חוקר את סיבת המוות של חברו לחדר .
* ביני מלצר (תום אבני) - נער הפוסטר של ישיבת הר צור. נצר לשושלת של מצטיינים כפייתיים. הומוסקסואל בארון.
* עוז (אור בן מלך) – תלמיד חדש בישיבת הר צור. בן להורים גרושים. אבא שלו חזר בתשובה וניסה להחזיר גם אותו על הדרך.
* מוטי זקס (ערן איוניר) – איש עסקים מצליח ועשיר. בוגר ישיבת הר צור בעבר, ותורם כספי מרכזי שלה בהווה, ואבא של יניב זקס, התלמיד שמת.
* מיכל (מון שביט) – הבת של הרב חיים.
* מרגלית זקס (רונה ליפז-מיכאל) - אשתו של מוטי זקס ואמא של יניב, התלמיד שמת.
* נירה (נתי קלוגר) - אחותה הצעירה והמרדנית של מרגלית זקס.
* פאדי (מוסא זחאלקה) - אחראי המטבח בישיבת הר צור.
* מנחם לוזון (יניב סוויסה) - רכז ההדרכה של ישיבת הר צור, האחראי על המשמעת בפנימיית הישיבה.
* שמעון (ניר שטראוס) - תלמיד הישיבה שהתקבל להר צור בגלל ייחוס משפחתי. מחזיק עמוק בבטן דחפים אפלים ואלימים.
* קלישר (בועז בן צור) - אחד התלמידים בישיבה, עסקן בן עסקנים. הוא החבר הטוב ביותר של ביני מלצר, אבל מאחורי החברות יש גם קנאה גדולה.
* הנדלר (מתן לפיד) - תלמיד מחונן בישיבה, הסובל מבעיות חברתיות.

== הפקה ==
ישיבת "הר צור" תוארה בהשראת הישיבות נתיב מאיר ושעלבים, ששניים מיוצרי הסדרה נמנים עם בוגריהן.

== קישורים חיצוניים ==

* 
* 
* 
* 
* 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישיבות בתרבות ובאמנות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:yes הטלוויזיה בלוויין: תוכניות וסדרות
קטגוריה:יהורם גאון
כביש 317

כביש 317 הוא כביש רוחב אזורי בדרום הר חברון, ואורכו כ-21 ק"מ. הכביש מתחיל בצומת שמעה עם כביש 60 וחולף על פני אזור התעשייה מיתרים וארבעת היישובים הישראליים עשהאל, סוסיא, מעון וכרמל, שם הכביש מסתיים במפגשו עם כביש 356.

בצמוד לכביש הקים צה"ל מעקה בטון בגובה 82 סנטימטר ובאורך 41 קילומטר. לטענת הצבא המעקה נועד למנוע פיגועי ירי ולהגן על ההתנחלויות הסמוכות. בהוראת בג"ץ פורק המעקה בשנת 2007.

==צמתים לאורך הכביש==
{| class="wikitable" border=1 cellpadding=1
!ק"מ
!שם
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 317 ממערב למזרח
|-
| align="center" | 0
| align="center" | צומת מיתרים
| align="center" |
| align="center" | 
|-
| align="center" | 0.4
| align="center" | צומת ללא שם
| align="center" | אזור התעשייה מיתרים
| align="center" | כניסה לאזור תעשייה מיתרים
|-
| align="center" | 4
| align="center" | צומת עשהאל
| align="center" |עשהאל
| align="center" |כניסה לעשהאל
|-
| align="center" | 6.1
| align="center" | צומת שני
| align="center" | ליבנה
| align="center" | 
|-
| align="center" | 11.2
| align="center" | צומת בית יתיר
| align="center" | סוסיא
| align="center" | 
|-
| align="center" | 12.4
| align="center" | צומת סוסיה
| align="center" | סוסיא
| align="center" | כניסה לסוסיה

|-
| align="center" | 16.8
| align="center" | צומת ללא שם
| align="center" | א-תוואני
| align="center" | כניסה לא-תוואני

|-
| align="center" | 18.2
| align="center" | צומת מעון
| align="center" | מעון
| align="center" | כניסה למעון
|-
| align="center" | 20.8
| align="center" | צומת כרמל
| align="center" | כרמל
| align="center" | כניסה לכרמל
|-
| align="center" | 21.2
| align="center" | צומת כרמל צפון
| align="center" | כרמל
| align="center" | , 
|}

==ראו גם==
*הר חברון
*מועצה אזורית הר חברון
*יהודה ושומרון
*כבישי ישראל

==קישורים חיצוניים==
*[http://docs.google.com/viewer?a=v&q=cache:Operi5HuoSMJ:www.btselem.org/hebrew/Legal_Documents/HC8099_1748_06_20060330_Low_barrier_in_southren_Hebron_Hills_2nd_Sate_Response.doc+%D7%9B%D7%91%D7%99%D7%A9+317&hl=iw&gl=il&pid=bl&srcid=ADGEESgGwavKzVQx_mJh2a1q8l9k1iJYZ3mInWUhVFWbETud2o3WqduxWyTmPj58CB-d5wuciXReB2EBQDwpNsOhirIseC8u-auYKy4G8oWXRTMYqeZFtE2rVfIiArlY2QiF95H2nnmO&sig=AHIEtbQJdYOUaoXEff9xUkLGA1em5BAKdw הסבר המדינה בתועלת בגדר ביטחון לכביש]

==הערות שוליים==

קטגוריה:ישראל: כבישים
קטגוריה:הר חברון
קטגוריה:יהודה: תחבורה
קטגוריה:מדבר יהודה: כבישים
Once Again

Once Again הוא אלבום האולפן השני של זמר הרית'ם אנד בלוז האמריקני, ג'ון לג'נד, שיצא תחת חברת התקליטים GOOD Music באוקטובר 2006. לג'נד כתב והפיק את רוב האלבום, כשבין משתפי הפעולה בהפקת האלבום הם מייסד GOOD Music, קניה וסט, וחבר להקת בלאק אייד פיז, וויל איי אם, ועוד מספר אמנים.

Once Again הגיע למעמד אלבום פלטינה בארצות הברית, לאחר שמכר מעל 1,000,000 עותקים במדינה זו. האלבום הגיע גם למעמד אלבום זהב בהולנד, איטליה, ובבריטניה, כשמכר שם מעל 35,000, 40,000 ו-100,000 עותקים (בהתאמה). הסינגל Heaven זכה בפרס גראמי בקטגוריית "ביצוע הר'יתם אנד בלוז הטוב ביותר לזכר", והסינגל Save Room היה מועמד לפרס גראמי בקטגוריית "ביצוע הפופ הווקאלי הטוב ביותר לזכר".

== רשימת השמעה ==

== מיקומי שיא ==

==קישורים חיצוניים==

קטגוריה:אלבומי ג'ון לג'נד
קטגוריה:אלבומים שהופקו על ידי קניה וסט
קטגוריה:אלבומי חברת סוני מיוזיק אנטרטיינמנט
גשמיות

גֵּשְמיוּת, או גַּשְמוּת, בספרות העברית לדורותיה היא חומריות או גופניות.

גשמיות היא שם עצם מופשט של המונח "גֶשֶם" המוזכר בספרי מוסר ומחשבה בימי הביניים.

==אטימולוגיה==
בארמית, פירוש המילה "גֶשֶם" הוא "גוף". אך חדירתה העיקרית של המילה לשפה העברית הייתה בפילוסופיה היהודית של ימי הביניים, בהשפעת המונח הערבי גִ'סְם - מילה שתיארה גוף, אך מעבר לכך, גם "חומר", "דבר ממשי במציאות".

==במחשבת היהדות==
===בימי הביניים===
בימי הביניים עסקו חכמים, רבות בהגדרת מהות הגשמיות, בניסוח האפיונים של הגשמיות, וביחס בינה לבין למה שנתפס כרוחניות. רבנו בחיי ערך מיפוי בספרו חובות הלבבות לשיטתו של .

במחשבת היהדות, מוענק דגש רב להרחקת כל תואר גשמי מהאל. במיוחד קנתה לה מחשבה זו פרסום על ידי הספר מורה נבוכים שמרבה להאריך בשלילת כל גשמיות מהאל. כך גם, רבי יהודה הלוי כתב בספרו הכוזרי על האלוהים, ועל כללי האמונה: .

מצוות התורה נתנו על מנת להתרחק מן הגשמיות בחיי היומיום ובתפיסת העולם, בכלל זה תפיסת האל בתכונה גופנית כל שהיא, ולהתקרב אל העניינים הרוחניים, על פי הוגים רבים. למעשה, חכמים והוגים היו מוטרדים מן השאלה: כיצד להשתחרר מן הגשמיות של העולם הזה ולפנות את מקומה, כביכול, לרוחניות; ועל כן, חקרו גם את הגבולות העמומים בין זו לזו. בספרו מורה נבוכים הבהיר הרמב"ם, רבי משה בן-מימון את חשיבות ההתרחקות מן ; הוא סבר . לעומת זאת, המלאכים . הרמב"ן, רבי משה בן-נחמן, הבין את הבריאה, כתהליך שבו הפך לממשות העולם הזה.

===בעת החדשה===
בחסידות הבעש"ט שראשיתה באמצע המאה ה-18, הוצעה התייחסות מחודשת אל הגשמיות, כאמצעי רצוי בעבודת האל. החסיד נקרא להאזין אל קולו של הבורא המדבר, כביכול, דווקא מתוך הגשמיות והחומריות הפשוטה והיומיומית. יחד עם זאת, כהמשך להגות ימי הביניים, נתפס הגוף כחוצץ ומעכב בפני רוחניות וקיום מצוות, כמו מצוות ואהבת לרעך כמוך; כך למשל, כתב רבי שניאור זלמן מלאדי בספר ההתניא:

.

מקובל אצל חסידים, במיוחד בחסידות חב"ד, לאחל זה לזה במועדים ואירועים שפע ברכה ב"גשמיות וברוחניות".

ומאידך, הוצגה ואף הומלצה "התפשטות מגשמיות", שמשמעה היכולת והחוויה להבדל מההכרה והשיפוט השכלי ומהגוף וצרכיו, ולהתמקד בחוויה מעמיקה של הדבקות באל; זו נעשתה בחצרות חסידיים בדרך כלל על ידי תנועת הגוף, כמו ריקוד ושירה. בספרי המחשבה של החסידות, הודגש העבודה להגביר את ה"נפש האלוקית" המשתוקקת לרוחניות, על פני ה"נפש הבהמית" של האדם, המשתוקקת לתאוות גשמיות.

בעברית החדשה התהפכה כמעט משמעותו של המונח והמושג הגשמה, והוענק לו משמעות של מימוש הערכים הרוחניים, או משמעות מצוותית, בהקשר של יעדי התנועה הציונית בארץ ישראל, בראש ובראשונה התיישבות.

==ראו גם==
* שלילת הגשמות

==לקריאה נוספת==
* יעקב קלצקין, הערך: גשמיות, אוצר המונחים הפילוספיים, א-ד, ברלין: הוצאת אשכול, תרפ"ח.
* יוחאי חקק, רוחניות מול גשמיות בישיבות הליטאיות, ירושלים : מכון פלורסהיימר למחקרי מדיניות, 2005.
* זאב הרוי, שאלת אי-גשמיות האל אצל רמב"ם, ראב"ד, קרשקש ושפינוזה, בתוך: מחקרים בהגות יהודית, (עורכים: שרה א. הלר-וילנסקי, משה אידל), ירושלים: הוצאת מאגנס, תשמ"ט, עמ' 63-78.
* [https://asif.co.il/tag/חומר-ורוח/ תגית מאמרים אודות חומר ורוח] זמינים לצפייה באתר ספריית אסיף.
* [https://asif.co.il/tag/עבודה-בגשמיות/ תגית מאמרים אודות עבודה בגשמיות (חסידות)] זמינים לצפייה באתר ספריית אסיף.
===מקורות===
* אברהם גרשי, שמים - ארץ : בחינת רוחניות - גשמיות, (פרשנות על התורה), עמנואל : חמו"ל, תשס"ז.

==הערות שוליים==

קטגוריה:פילוסופיה יהודית
קטגוריה:רגשות
קטגוריה:אתיקה
קטגוריה:מיסטיקה יהודית

en:World#Religion and mythology
Roll Up

Roll Up הוא שיר של הראפר האמריקאי ויז קאליפה. השיר יצא לאור בתור הסינגל השני מתוך האלבום השלישי של קאליפה, Rolling Papers. לשיר, שנכתב על ידי קאליפה, K-Mac וסטארגייט, יצא וידאו קליפ שצולם בוונציה ביץ' שבלוס אנג'לס. השיר הגיע בהופעת הבכורה שלו למקום ה-48 במצעד הבילבורד הוט 100, והגיע בשיאו למקום ה-13 במצעד זה. השיר הגיע למעמד פלטינה בארצות הברית, כשמכר מעל 1,000,000 הורדות דיגיטליות חוקיות.

== היסטוריית מצעדים ==
{| class="wikitable"
|-
! מצעד סינגלים !! דירוג שיא
|-
| אירלנד || #49
|-
| בלגיה || #50
|-
| קנדה || #56
|-
| צרפת || #60
|-
| מצעד הסינגלים הבריטי || #42
|-
| מצעד ה-R&B הבריטי || #13
|-
| Billboard Hot 100 (ארצות הברית) || #13
|-
| בילבורד "שירי ה-R&B/היפ הופ הלוהטים" || #7
|-
| בילבורד "שירי ראפ" || #2
|-
| בילבורד "שירי פופ" || #15
|}

== קישורים חיצוניים ==

* [http://www.youtube.com/watch?v=UhQz-0QVmQ0 הקליפ לשיר] באתר יוטיוב.

קטגוריה:שירי 2011
קטגוריה:סינגלים מ-2011
קטגוריה:שירי ויז קאליפה
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:שירי היפ הופ אמריקאיים
קטגוריה:שירי פופ ראפ
קטגוריה:סינגלים בהוצאת אטלנטיק רקורדס